Δία (δορυφόρος)

Δία 

Η εικόνα επανεντοπισμού της Δίας, από το τηλεσκόπιο Μαγγελάνος. Μεταξύ κάθε φωτογραφίας και της επόμενής της μεσολαβεί διάστημα 30 λεπτών. Ανακάλυψη Ανακαλύφθηκε από Σκοτ Σέπαρντ et al. Ημερομηνία Ανακάλυψης 5 Δεκεμβρίου 2000 Χαρακτηριστικά τροχιάς Μέση ακτίνα τροχιάς 12.100.000 Km Εκκεντρότητα 0,210 Περίοδος περιφοράς 274 ημέρες Κλίση 28,2° (προς τον Ισημερινό του Δία) Είναι δορυφόρος του Δία Φυσικά χαρακτηριστικά Μέση Ακτίνα ~2 Km

Η Δία () ή Δίας LIII είναι ο εξώτατος ακανόνιστος φυσικός δορυφόρος του Δία. Ανακαλύφθηκε από μια ομάδα αστρονόμων του Πανεπιστημίου της Χαβάης, με αρχηγό τον Σκοτ Σέπαρντ, το 2000.IAUC 7555: Δορυφόροι του Δία 5 Ιανουαρίου 2001 (ανακάλυψη)MPEC 2001-A29: S/2000 J 7, S/2000 J 8, S/2000 J 9, S/2000 J 10, S/2000 J 11 15 Ιανουαρίου 2001 (ανακάλυψη) Πήρε το όνομά της στις 7 Μαρτίου του 2015 από τη Δία, κόρη του Δηίονα (ή Δηιονέα) και γυναίκα του Ιξίωνα, βασιλιά της Θεσσαλίας σύμφωνα με την Ελληνική μυθολογία, καθώς η Δία υπήρξε μία από τις ερωμένες του Δία. Η αρχική προσωρινή ονομασία που του είχε δοθεί ήταν S/2000 J 11.

Η Δία έχει διάμετρο περίπου 4 χλμ., και περιστρέφεται γύρω από τον Δία σε μέση απόσταση 12.100.000 χιλιομέτρων σε 274 ημέρες και με κλίση 28,2 μοιρών προς τον ισημερινό του Δία, με εκκεντρότητα 0,210.

Ο δορυφόρος αυτός, είχε αρχικά συμπεριληφθεί στην Ομάδα της Ιμαλίας. Ωστόσο, για τη τροχιά του δεν έχουμε στοιχεία με επαρκή ακρίβεια και τα μέσα τροχιακά στοιχεία δεν έχουν υπολογιστεί.

Εξαφάνιση
Η Δία είχε, για ένα διαστημα λίγων ετών, εξαφανιστεί και μια θεωρία ήταν πως συγκρούστηκε με την Ιμαλία και δημιούργησαν ένα λεπτό δακτύλιο. Γι´αυτό δεν θεωρούταν, για εκείνο το διάστημα ως δορυφόρος. Είναι πολύ πιθανό οι δορυφόροι του Δία να αυξάνονται ή να μειώνονται λόγω συγκρούσεων. Τελικά, ξαναεντοπίστηκε κατά τη διάρκεια παρατηρήσεων που πραγματοποιήθηκαν κατά την περίοδο 2010-11.

 Παραπομπές 

 Εξωτερικοί σύνδεσμοι 
 Δία από την Εξερεύνηση του Ηλιακού Συστήματος της NASA 
 Οι δορυφόροι του Δία από τον Σκοτ Σέπαρντ 

 Δείτε επίσης 
 Ακανόνιστοι δορυφόροι

Κατηγορία:Φυσικοί δορυφόροι Δία